stanford-oval/wikipedia huggingface dataset:
טאנגשאן
חלוקה מנהלית

| שם | סינית | פין-יין | אוכלוסייה (מפקד 2020) | שטח (קמ"ר) | צפיפות (קמ"ר) |
| --- | --- | --- | --- | --- | --- |
| רובע לונאן | 路南区 | Lùnán Qū | 430,312 | 361.7 | 1,190 |
| רובע לוביי | 路北区 | Lùbĕi Qū | 954,590 | 168.3 | 5,672 |
| רובע גויה | 古冶区 | Gŭyĕ Qū | 317,932 | 252.6 | 1,259 |
| רובע קאיפינג | 开平区 | Kāipíng Qū | 279,432 | 242.3 | 1,153 |
| רובע פנגנאן | 丰南区 | Fēngnán Qū | 552,532 | 1,279 | 432 |
| רובע פנגז'ון | 丰润区 | Fēngrùn Qū | 800,740 | 1,219 | 656.9 |
| רובע צאופיידיין | 曹妃甸区 | Cáofēidiàn Qū | 352,069 | 1,431 | 246 |
| נפת לואן-נאן | 滦南县 | Luánnán Xiàn | 508,538 | 1,248 | 407.5 |
| נפת לאוטינג | 乐亭县 | Làotíng Xiàn | 487,416 | 1,418 | 343.7 |
| נפת צ'יינשי | 迁西县 | Qiānxī Xiàn | 365,615 | 1,450 | 252.1 |
| נפת יוטיין | 玉田县 | Yùtián Xiàn | 664,906 | 1,168 | 569.3 |
| הנפה העירונית דזונחווה | 遵化市 | Zūnhuà Shì | 664,906 | 1,168 | 569.3 |
| הנפה העירונית צ'יין-אן | 迁安市 | Qiān'ān Shì | 776,752 | 1,230 | 631.5 |
| הנפה העירונית לואנג'ואו | 滦州市 | Luánzhōu Shì | 520,102 | 1,015 | 512.4 |
ערים תאומות

שוודיה מאלמה, סקונה, שוודיה (מ־18 בספטמבר 1987)
יפן סאקאטה (אנ'), יאמאגטה, יפן (מ־26 ביולי 1990)
אנגליה לינקולן, לינקולנשייר, אנגליה (מ־22 באוקטובר 1992)
ארצות הברית סידר רפידס, איווה, ארצות הברית (מ־18 ביוני 1997)
הערות שוליים

↑  China: Hébĕi (Prefectures, Cities, Districts and Counties) - Population Statistics, Charts and Map, www.citypopulation.de
↑  "Top 10 ports in China". www.china.org.cn. China Org. נבדק ב-21 ביוני 2017. {{cite web}}:  (עזרה)
↑  The guide to port entry (21 ed.). London: IHS Fairplay guides. 1 בינואר 2017. {{cite book}}:  (עזרה)
↑  Bildner, Eli (27 בפברואר 2013). "Interactive Maps of China's Most–and Least–Polluted Places". Global Voices China. אורכב מ-המקור ב-3 בספטמבר 2014. נבדק ב-1 בספטמבר 2014. {{cite news}}:  (עזרה)
| --- | --- |
בקרת זהויות :  NLI: 987007559874605171  GND: 4058987-0  LCCN: n82039767  MusicBrainz: 26302b7e-3dba-40f2-88fe-41818cdf67f3  VIAF: 150115736   WorldCat (עם VIAF): 150115736 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
טאנגי אנדומבלה

טאנגי אנדומבלה אלווארו (בצרפתית: Tanguy Ndombele Alvaro; נולד ב-28 בדצמבר 1996) הוא כדורגלן צרפתי, המשחק בעמדת הקשר בקבוצת ניס.
קריירת מועדונים

אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו. כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת. לאחר שלוש שנים באקדמיה של גנגאן, הוא עזב את האקדמיה. לאחר שנדחה על ידי מספר קבוצות בצרפת, בטענה שהוא בעודף משקל, אנדומבלה לבסוף חתם בקבוצת המילואים של אמיין. אנדומבלה שיחק שנתיים בקבוצת המילואים של אמיין ששיחקה בליגה החמישית בצרפת ולאחר שהרשים במדי קבוצת המילואים בעונת 2015/2016 הוא נכלל בסגל הקבוצה הבוגרת לעונת 2016/2017. אנדומבלה הפך לאחד השחקנים המובילים של אמיין ובאותה עונה הוא ערך 30 הופעות וכבש שני שערים ועזר לקבוצתו לסיים במקום השני בליגת המשנה ולעלות לליגה הצרפתית הבכירה.
קריירת מועדונים > אולימפיק ליון

נדומבלה הספיק לערוך רק שלוש הופעות במדי אמיין בליגה הבכירה לפני שב-31 באוגוסט 2017 הוא הועבר בהשאלה לאולימפיק ליון עם אופציה לרכישה של 8 מיליון אירו. באותה עונה אולימפיק ליון העפילה לרבע גמר הליגה האירופית וסיימה במקום השלישי בליגה הצרפתית והבטיחה מקום בליגת האלופות. בחצי השני של העונה אנדומבלה היה שחקן הרכב קבוע בקבוצה וחלק מרכזי בקישור של אולימפיק ליון ובסך הכל בעונת הבכורה שלו בקבוצה הוא הבקיע שער אחד ובישל שבעה שערים.
בקיץ 2018 ניצלה אולימפיק ליון את אופציית הקנייה שלה על אנדומבלה ורכשה אותו. הוא היה שחקן מרכזי בקישור של ליון באותה עונה ועזר לקבוצתו להעפיל לשמינית גמר ליגת האלופות ולסיים עוד פעם במקום השלישי בליגה הצרפתית.
קריירת מועדונים > טוטנהאם הוטספר

ב-2 ביולי 2019 חתם אנדומבלה בטוטנהאם הוטספר מהפרמייר ליג על חוזה לשש שנים תמורת 65 מיליון ליש"ט שטוטנהאם הוטספר שילמה לאולימפיק ליון. המחיר שטוטנהאם הוטספר שילמה עבור אנדומבלה הוא סכום שיא עבור המועדון האנגלי. ב-17 בינואר 2021 הבקיע אנדומבלה את מה שתואר כמתמודד על תואר "שער העונה" כשהוא הקפיץ את הכדור בעודו עם הגב לשער, ומבקיע מזווית קשה כשהכדור נוחת בפינה הרחוקה של שערה של שפילד יונייטד, וחותם את ניצחונה של טוטנהאם בתוצאה 1–3.
ב-31 בינואר 2022 הושאל אנדומבלה חזרה לאולימפיק ליון עד לסיום העונה.
ב-19 באוגוסט 2022 הושאל לנאפולי.
ב-4 בספטמבר 2023 הושאל אנדומבלה לגלאטסראיי לעונה אחת.
ב-4 ביולי 2024 חתם בניס לשנתיים.
קריירה בינלאומית

אנדומבלה שיחק בנבחרת צרפת עד גיל 21 וערך במדיה 11 הופעות. באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.
תארים

נאפולי
אליפות איטליה: 2022/2023
הערות שוליים

↑  Tanguy Ndombele: Tottenham sign France midfielder from Lyon, BBC. July 2, 2019
↑  Lyon loan for Ndombele, Tottenham Hotspur (באנגלית)
טאי ורדס

| --- | --- |

 לידה:  6 בדצמבר 1995 (בן 28) לוס אנג'לס, ארצות הברית 
 שם לידה:  טיילר קולון
 שם במה:  Tai Verdes 
 מוקד פעילות:  ארצות הברית 
 תקופת הפעילות:  מ-2020
 מקום לימודים:  מכללת בבסון
 סוגה:  פופ ‏•‏‏ היפ הופ ‏•‏‏ R&B
 שפה מועדפת:  אנגלית 
 כלי נגינה:  פסנתר ‏•‏‏ גיטרה ‏•‏‏ יוקולילי
 חברת תקליטים:  אריסטה
 www.taiverdes.com
 פרופיל ב-IMDb
 
טיילר קולון (באנגלית: Tyler Colon), הידוע בשם הבמה טאי ורדס (באנגלית: Tai Verdes), הוא זמר אמריקאי.
ביוגרפיה

טאי ורדס נולד בתור טיילר קולון. הוא גדל בדרום קליפורניה וניגן בילדותו בפסנתר, גיטרה ויוקולילי. ורדס התחיל ליצור מוזיקה בגיל 11, בהתחלה תחת המניע של להרשים בנות.
לאחר התיכון, הוא למד במכללת בבסון (אנ') והיה חלק מקבוצת הכדורסל. למרות שהיה שחקן כדורסל, השירה נשארה התשוקה האמיתית שלו. בסופו של דבר הוא החליט לעזוב את לימודיו כדי להמשיך בקריירה במוזיקה וכי חסרה לו מוטיבציה והוא לא רצה לבזבז כסף. הוריו תמכו בהחלטתו לפרוש, בתנאי שיפרנס את עצמו.
הוא עבד בחנות טלפונים של חברת ורייזון בלוס אנג'לס במהלך היום, לן על הספה של חבר והקדיש את שעות החופש שלו למוזיקה שלו. הסגרים של מגפת הקורונה בשנת 2020 הניעה אותו להתמקד אפילו יותר במוזיקה שלו. במהלך תקופה זו, הוא התאמן על שירה במכוניתו ושיתף את שיריו באינטרנט. הוא נבחן שבע פעמים לתוכניות כמו אמריקן איידול ו-The Voice אבל נדחה. הוא אף הוציא שירים תחת השם טיילרסמיקולון, שלא זכו להצלחה. הוא השתתף בתוכנית ההיכרויות של MTV בשם "Are You The One" וניצח, קיבל 50,000 דולר כדי לעבור ללוס אנג'לס ולהתמקד ביצירה. בהיותו בלוס אנג'לס, הוא לקח על עצמו עבודות שונות בקמעונאות, אופנה וקולנוע, והכל תוך כדי עבודה על המוזיקה שלו בשעות מאוחרות. הוא עבר מגרסאות כיסוי לכתיבת מוזיקה משלו לאחר שרכש ביטחון לאחר שאמו אמרה לו שהוא יכול לעשות ראפ כמו ג'יי-זי.
ביוגרפיה > 2020–2021: TV

ב-29 באוגוסט 2020, הוא פרסם את השיר "Stuck in the Middle" ברשתות החברתיות עם הבטחה לפרסם אותו אם הסרטון יקבל 1,000 לייקים. השיר זכה להצלחה משמעותית והפך לויראלי עם למעלה מ-2.3 מיליון אנשים שהשתמשו בו לסרטונים משלהם, ההצלחה התרחבה לספוטיפיי - שם השיר עמד בראש מצעד השירים הויראליים, מה שהוביל להחתמתו של ורדס בחברת אריסטה רקורדס. השיר הגיע למקום ה-24 במצעד האלטרנטיב איירפליי. עוד בתקופת ההצלחה ההתחלתי שלו, עסק בעבודות מזדמנות שונות, ביניהן שופט כדורעף ועבודה בחנות משקפי שמש יוקרתית. הוא בחר בסינגל השני שלו, "Drugs", שיצא לאור ב-30 באוקטובר של אותה השנה, כדי למשוך את תשומת הלב של אנשים עם המילים שלו. השיר הגיע למקום ה-32 במצעד שירי הרוק & האלטרנטיביים. ב-20 בנובמבר הוציא את הסינגל "Stuck In The Middle Pt. II" בהשתתפות קיאנה לדה.
ב-4 בפברואר 2021 הוציא את הסינגל "BAD BAD News". ב-18 במרץ הוציא את הסינגל "we would have some cute kids.".  ב-6 במאי הוציא את הסינגלים "AOK" ו-"momma told me imma be". בעקבות צאת הסינגלים, ורדס הגיע למקום הראשון במצעד האמנים החדשים של בילבורד. הסינגל "AOK", הגיע למקום ה-34 בבילבורד הוט 100 ולמעמד שיר פלטינה בארצות הברית. ב-20 במאי הוא הוציא את אלבום הבכורה שלו TV, שהציג שילוב של אלמנטים של פופ, היפ הופ ו-R&B. האלבום משקף את חוויותיו, כולל נשירה והחמצת סיום הלימודים באופן כללי, הוא סיפור של ארבע השנים האחרונות בחייו, כשכל רצועה משרתת מטרה בסיפור. האלבום הגיע למקום ה-168 במצעד הבילבורד 200 ולמקום ה-15 במצעד האלבומים אלטרנטיביים. בנוסף, הגיע למקום ה-62 במצעד האלבומים הקנדי.
ב-6 באוגוסט הוציא את הסינגל "feeling this bad (v2)". ב-20 באוגוסט הוציא את הסינגל "Sheesh!" יחד עם ההרכב Surfaces. ב-10 בספטמבר הוציא רמיקס לשיר "AOK" יחד עם 24kGoldn. ב-3 בנובמבר, הוציא את הסינגל "Let's go to Hell". ב-18 בנובמבר הוציא רמיקס ל-"AOK" יחד עם מנואל טוריזו.
ביוגרפיה > 2022–הווה: HDTV

ב-13 בינואר 2022, הוציא את הסינגל "last day on earth". ב-24 במרץ הוציא סינגל עצמאי בשם "3 Outfits" יצא במרץ 2022. ב-20 במאי הוציא את הסינגל "100sadsongs". ב-22 ביוני הוציא את הסינגל "sheluvme". ב-26 באוגוסט הוציא את הסינגל "how deep?". ב-6 בספטמבר הוציא את אלבומו השני, HDTV.
ב-23 ביוני 2023 הוציא את הסינגל "Sandman". ב-25 באוגוסט הוציא את הסינגל "All White".
סגנון אומנותי והשפעות

ורדס ידוע במוזיקת הפופ התוססת והנינוחה שלו. במוזיקה שלו הוא משלב גם אלמנטים של היפ הופ ו-R&B.
דיסקוגרפיה

2021: TV
2022: HDTV
הערות שוליים

1 2 3 4 5 6 7 8 9 10 11 12  Tai Verdes Biography, Songs, & Albums, AllMusic (באנגלית)
1 2 3 4 5 6 7 8 9 10 11  'I funded my pop career by winning a dating show', BBC News, ‏2 ביולי 2021 (באנגלית)
↑  Brooke Kato, From Verizon worker to star: Tai Verdes’ TikTok fairytale, ניו יורק פוסט, ‏13 ביולי 2021
1 2 3 4  Xander Zellner, Even Better Than ‘A-O-K’: Tai Verdes Tops Emerging Artists Chart, בילבורד, ‏13 באוקטובר 2021 (באנגלית אמריקאית)
↑  Billboard Hot 100, בילבורד, ‏16 באוקטובר 2021 (באנגלית)
1 2  Jem Aswad, Music Industry Moves: Tai Verdes Signs Global Publishing Deal With Kobalt (EXCLUSIVE), וראייטי, ‏13 בינואר 2022 (באנגלית)
↑  Rosalie Cabison, Billboard 200, בילבורד, ‏4 בספטמבר 2021 (באנגלית)
↑  Billboard Canadian Albums, בילבורד, ‏4 בספטמבר 2021 (באנגלית אמריקאית)
| --- | --- |
בקרת זהויות :  ISNI: 0000 0005 0240 7514  MusicBrainz: 83dea770-0013-4607-8057-ac989320e4bd
יוליוס לנדסברגר

| --- | --- |

 לידה:  10 באוגוסט 1819 צילץ, רפובליקת פולין 
 פטירה:  3 במרץ 1890 (בגיל 70) ברלין, הקיסרות הגרמנית 
 מדינה:  הקיסרות הגרמנית 
 השקפה דתית:  יהדות 
 
הרב יוליוס לנדסברגר (בגרמנית: Julius Landsberger; ‏10 באוגוסט 1819, צילץ - 3 במרץ 1890, דרמשטט) היה מזרחן ורב רפורמי גרמני. רבן של פוזן ודרמשטט.
הוא התמנה כרבה של דרמשטט (שאליה היו כפופות עשרות הקהילות הכפריות במחוז שטארקנבורג של הדוכסות הגדולה של הסן) לאחר שנתיים שבהן עמד כס הרבנות פנוי, לאחר התפטרותו של הרב הקודם, צבי בנימין אוירבך, לאחר סכסוך על רקע דתי עם ועד הקהילה. עם עזיבת הרב הקודם, החיל ועד הקהילה שינויים מרחיקי לכת בהתנהלות בית הכנסת, הותקן בו עוגב והתפילות התנהלו בגרמנית ובליווי מקהלה שנטלו בה חלק נשים. לנדסברגר קיבל את כל השינויים ובכך הביא לפיצול קהילת "עדת ישורון" האורתודוקסית בדרמשטט.
הערות שוליים

↑  נתן רפאל אוירבך, שומרי משמרת הקודש: הרבנים למשפחת אויערבך באשכנז, הוצאת פלדהיים, תש"ע, עמ' 311–312.
| --- | --- |
בקרת זהויות :  NLI: 987007264369405171  BnF: cb11649821h (data)  GND: 141651911  ISNI: 0000 0001 0890 4686  LCCN: nr2001028908  NTA: 149524447  RERO: 02-A024184123  SUDOC: 092008526  VIAF: 39761025   WorldCat (עם VIAF): 39761025 
ערך זה הוא קצרמרבנושא אישים ובנושא גרמניה. אתם מוזמנים לתרום לוויקיפדיה ו.
יודסה ראט פור אמסטרדם

| --- | --- |

 מדינה:  הולנד 
 מטה הארגון:  Nieuwe Keizersgracht 58, Amsterdam 
 יושב ראש:  אשר אברהם 
 תקופת הפעילות:  13 בפברואר 1941 – ספטמבר 1943 (כשנתיים) 
 
יוֹדְסֶה ראט פור אמסטרדם (Joodsche raad voor Amsterdam) היה יודנראט אשר הוקם ופעל בהולנד בתקופת השואה וריכז בידיו את סמכויות הטיפול ביהודי העיר אמסטרדם.
היסטוריה

בדצמבר 1940 הוקם גוף שקדם ליודסה ראט, "הוועדה המתאמת היהודית" בראשות לודוויק ארנסט ויסר. בו היו שותפים הציונים בהולנד, נציגי הקהילה האשכנזית ונציגי הקהילה הספרדית.
היודסה ראט הוקם לאחר מהומות שיזמו תומכי המשטר הנאצי בהולנד הכבושה נגד יהודים, אשר הובילו בהמשך למהומות בין המתפרעים לבין יהודים ולא-יהודים. גם כאן, כמו באתרים רבים, נשאלה השאלה אם לשתף פעולה עם הנאצים ולהקים יודנראט אם לאו.
אברהם אשר ופרופ' דוד כהן, ממקימי היודסה ראט והעומדים בראשו, טענו כי רק בשיתוף פעולה עם הגרמנים יהיה אפשר להעניק סיוע ליהודים ולדחות את גורלם.
עד מהרה התפתח היודסה ראד למנגנון שלטוני חזק, ובמהלך שנת 1941 תפח המנגנון למשרד ממשלתי של ממש. בשיאו הועסקו בו כ־17,000 יהודים, בעיקר כדי למנוע מהם גירוש ל"עבודות במזרח", שהיו למעשה מחנות עבודה והשמדה. כאשר נאסר על יהודים ללמוד בבתי ספר של האוכלוסייה הכללית, שנקראו בטרמינולוגיה הנאצית "ארים", היודסה ראט הקים מוסדות חינוך שפעלו עד שנת 1943.
בין תפקידי היודסה ראד היה גם לדאוג לחינוך, לתברואה, לעבודה סוציאלית, להזנת התושבים היהודים באמסטרדם ולהנפקת אישורים שונים.
בקיץ 1941 החלו ההכנות בגרמניה לקראת הפתרון הסופי בהולנד, וב־1942 החלו הגירושים ההמוניים מהולנד. על היודסה ראט הוטל לארגן את המשלוחים, ולטפל בכל הצד המנהלתי של העברת היהודים למחנות, שמשמעותה הייתה גזר דין מוות ברוב המקרים ונישול האדם ומשפחתו מרכושם.
היענות היודסה ראט לדרישות הגרמנים עוררה זעם והרגשת בגידה בקרב רבים. במאי 1943 הגיע תורו של היודסה ראט לשלוח גם מאנשיו, אולם ההיענות של אנשי היודסה ראט הייתה נמוכה, ובעקבות כך פרצו הגרמנים אל אמסטרדם וצדו כ־8,500 יהודים.
בספטמבר 1943 נשלחו גם אשר וכהן למחנות במזרח אירופה.
לאחר המלחמה

הן אשר והן כהן שרדו את המלחמה.
לאחר תום המלחמה התנהל ויכוח סוער בנוגע לאחריותם לשילוח היהודים, והשלטונות ההולנדיים אף עצרו אותם, אולם משהתברר שהמעורבות של השלטונות ההולנדיים הייתה לא פחותה, הם שוחררו.
עם זאת, רגשות הזעם בקרב שארית הקהילה היהודית לא שככו, והוחלט להקים "בית דין של כבוד" על מנת לשפוט אותם על הכנת שילוחי כ-7,000 יהודים למחנות העבודה וההשמדה במזרח אירופה ועל נישולם מרכושם. אשר לא הכיר בבית הדין, וסירב להופיע בפניו. כהן נשפט. בית הדין הוציא פסק דין חמור נגד השניים, ואסר עליהם לשמש בתפקיד כלשהו בקהילה היהודית עד סוף חייהם.
הערות שוליים

↑  יוסף מכמן, הרטוך בים, דן מכמן, פנקס הקהילות: הולנד, ירושלים: יד ושם, תשמ"ה, עמ' 80
↑  יודסה ראט, עמ' 4/4, אודות השואה, באתר יד ושם.
| --- | --- |
בקרת זהויות :  NLI: 987007263524105171  ISNI: 0000 0001 0559 6657  LCCN: n81131661  SUDOC: 266296815  VIAF: 268228258   WorldCat (עם VIAF): 268228258
טאי-ג'ו, קיסר סין

טַאי-גּ'וּ, קיסר סין (במנדרינית: 宋太祖;‏ 21 במרץ 927 – 14 בנובמבר 976) היה שליטה ומייסדה של שושלת סונג אשר הייתה הראשונה מאז שושלת טאנג לאחד את כל סין מתוך תקופת חמש השושלות ועשר הממלכות. התהליך הממושך של איחוד סין ימשיך לעבר שלטון יורשו ואחיו, הקיסר טאי-דזונג. למען חיזוק השפעתו וסמכותו הוריד הקיסר טאי-ג'ו מכוחם של מפקדים צבאיים והעלה דמויות אזרחיות לתפקידי מפתח.
עלייה לשלטון

שושלת טאנג הייתה לשושלת אדירה ששלטה על כל סין. תחת שליטים כגון טאי-דזונג, קיסר סין הגיעה השושלת לשיאה אך עם הזמן שלאחר מרד אן לושאן החלה השושלת נחלשת ובשנת 907 התפרקה לרסיסים. כעת כל אשר כוח וסמכות בידו יכל היה לטעון לכתר הקיסרי בשם מנדט השמיים ועל כן סין נפלה לעידן של מלחמת אזרחים על השלטון בכוח המרכזי.
גּ'וֹאוֹ קוּאַנְג-יְיִן כפי שנודע הקיסר לעתיד בצעירותו, היה בנו השני של ג'ואו הונג-יין, מפקד ומצביא בצבא שושלת ג'ואו המאוחרת, מבין הנלחמות למנדט השמיים. שושלת ג'ואו המאוחרת מוקמה בין היאנגצה לנהר הצהוב והייתה מהמתחרים המרכזיים על הכס הסיני. בצעירותו הפך ג'ואו קואנג-יין ללוחם חץ וקשת כמו גם פרש מוכשר.
בגיל 20 היה קואנג-יין מפקד חיל משל עצמו ובשנת 958 היה למפקד העליון על פלישה לדרום סין במסגרתה כבש לידי שושלת ג'ואו המאוחרת את השטחים של המחוזות המודרניים של שאנגחאי, אַנחְווֵי, חוּבֵּיי, צ'וֹנְגצִ'ינְג וסצ'ואן.
כאשר נפטר מנהיג שושלת ג'ואו והוחלף בידי בנו הילד הייתה השושלת למעשה מוטלת על סמכות כתפיו של קואנג-יין. על כן בשנת 960 ראשי ההנהגה של שושלת ג'ואו המאוחרת הלבישו את קואנג-יין בצבע האימפריאלי הצהוב והכתירו אותו בתואר הקיסר על כל סין.
קיסר סין > מדיניות פנים

קואנג-יין לקח על עצמו את התואר הקיסרי טַאי-גּ'וּ, המשתמע ל"אב גדול".
ראשית היה על טאי-ג'ו לייצב את מעמדו כקיסר סין על סמכות אדמות ג'ואו המאוחרת לשעבר ולאבטח את מקומו לאדם החזק ביותר בסין, בשביל מטרה זאת החליש הקיסר את סמכותם של מירב הגנרלים אשר פעלו קדם להכתרתו וחילק את שטחיו מחדש ל-15 יחידות מנהליות, בכך הבטיח טאי-ג'ו כי אף גנרל ומפקד לא יוכל להשיג את ההשפעה והסמכות הנדרשים לכפות את שלטונו.
להמשך החלשת כוחם של המפקדים היו שהוצע להם לצאת לגמלאות עם פנסיה תקציבית טובה, היו ששוחדו להישבע אמונים לקיסר בעזרת מתנות והיו שהוחלפו בידי דמויות אזרחיות ופקידים נחותים יותר כאשר נפטרו או פשוט יצאו לגמלאות על דעת עצמם. הקיסר העלה את חשיבותם של המשרות האזרחיות על המשרות הצבאיות וריכז את ממשלו סביב קאיפנג.
שלטונו האזרחי והלא מיליטנטי יוכיח את עליונותו לאורך המשך המאה ה-10.
הקיסר פעל נגד השחיתות השלטונית של הסריסים בחצר המלוכה ופעל אישית על ניהול הפעולות מאחורי הכללים. עם חידוש הבחינות הקיסריות לשירות בחצר המלוכה הבטיח הקיסר כי יהיו יועציו ראשית מביני עניין קודם על כך שירשו את תפקידים ללא כל עבודה למענם.
בשנת 962 אישר הקיסר חוק ודין חדש אשר החמיר על ביצוע מירב הפשעים ודאג כי יועצים קיסריים לא יוכלו למנות לעצמם תומכים ואו יורשים רק עקב קשר משפחתי. הרפורמות הפנימיות הללו אותם העביר טאי-ג'ו עוד בתחילת שלטונו יתנו להמשך שלטונו, כמו גם שלטון יורשיו נקודת התחלה חזקה בדרכם לשלוט על כלל סין.
קיסר סין > קאיפנג

העיר קאיפנג, הממוקמת על נהר ווי (תוצר של הנהר הצהוב) במיקום האסטרטגי של חיבור מעברי המים בצפון-מזרח סין הייתה לעיר אותה בחר טאי-ג'ו להיות לו לבירה. צ'אנג-אן אשר שימשה לבירה של שושלת טאנג נהרסה קליל עם התפרקות האחרונה ולכן ערכה נותר דליל.
קאיפנג שגשגה והפכה לאחת הערים הגדולות והחשובות בעולם תחת שלטון שושלת סונג (נוסף על כן הייתה גם המרכז של יהדות סין, ראו יהדות קאיפנג). מיקומה של העיר בין מחצבי כרייה מרכזיים תרמה לרמת הייצור בה שכלל ברזל ופחם. קאיפנג הפכה לנקודת הפתיחה של דרך המשי, היא סחרה בניירות, ציורים, טקסטיל וחרסינה כמו עוד חומרים רבי ערך שונים.
קיסר סין > מדיניות חוץ

בתחילת שלטונו ידיו של טאי-ג'ו היו מלאות בשמירה על הגבול הצפוני לאורך החומה הגדולה של סין עם שושלת ליאו, שושלת אשר הייתה ממוצא ח'יטאני (מונגולי) אך טענה לנכונותה אל מנדט השמיים והתפשטה מנהר אמור ועד למדבר גובי. הח'יטאנים כקרוביהם המונגולים היו נוודים במקורם ועל כן היו פרשים אדירים אשר נעו בפשיטות טקטיות מתמשכות על ערי הגבול של סונג אותן בזזו ללא הרף. בשביל לעצור את פשיטות הח'יטאנים נאלצו שליטי שושלת סונג לשלם אל שכניהם הצפוניים בעזרת סחר ממושך בחלב ובכסף.
טאי-ג'ו חשק זמן רב בכיבוש מרכז ודרום סין. בשנת 972 יצא בראש משלחת לכיבוש השטחים שבמחוזות המודרניים גְװֵיג'וֹאוּ וגְוַאנְגשִׂי. לאחר שייצב את שליטתו על אלו והסדיר את חופו הצר אל ים סין הדרומי יצא הקיסר בשנת 966 (לקראת סוף שלטונו) למערכה אחרונה בה כבש את השטחים של גְוָאנְגְדונג, גְ'יָאנְגְשִׂי ופֿוּגְ׳יֵין כמו גם האי האינאן. בנקודה זאת ניתן לומר כי טאי-ג'ו איחד תחתיו את מירב סין והשליט סמכות כמעט מלאה על כלל האומה.
קיסר סין > אומנויות

על אף הרקע הצבאי שלו, הקיסר טאי-ג'ו היה פטרון מרכזי של אומנות ופילוסופיה בתקופתו. הוא העלה את יוקרתם ואת סכרם הממוצע של הציירים והאדיר את שמן של שלוש הדתות המרכזיות אשר יצרו את הדת הסינית העממית; בודהיזם, טאואיזם וקונפוציאניזם.
הקיסר תרם מכספיו שלו עצמו לבניית ספרייה אדירה בבירה אשר הכלילה מעל לאלפי ספרים על ההיסטוריה והספרות של סין. נוסף על כך הוסיך טאי-ג'ו לשמר מגילות משי וכתבי קליגרפיה סיניים רבי ערך. משום שרבים ראו בדת הבודהיסטית אשר מקורה למעשה בתת היבשת ההודית דת מחוץ, היה זה טאי-ג'ו אשר תמך בשחזור מחודש של הקונפוציאניזם לתוך סין מודרני.
מורשת

הקיסר טאי-ג'ו נפטר מסיבות לא ידועות בעודו בן 49. אחיו הצעיר ירש אותו ובתוך כשלוש שנים לשלטונו של האחרון כלל סין (מלבד חלקה קטנה מצפון לבייג'ינג אשר נותרה בידי הח'יטאנים, תאוחד תחת שלטון שושלת סונג. השושלת תמשיך להיות למרכז המשגשג של סין ותחת שן-זונג, קיסר סין, השושלת תגיע לשיא יוקרתה. לבסוף תכבש שושלת סונג בשנת 1279 בידי כוחותיו של קובלאי חאן והאימפריה המונגולית.
ראו גם

שושלת סונג
שושלת טאנג
שן-זונג, קיסר סין
ג'ין טאי-דזו
טיבור ברצלי

טיבור ברצלי (בהונגרית: Berczelly Tibor; בודפשט, 3 בינואר 1912 – בודפשט, 15 באוקטובר 1990) היה שלוש פעמים אלוף אולימפי (ברלין 1936, לונדון 1948 והלסינקי 1952) וארבע פעמים אלוף עולם בסיף (בחרב וברומח) ומאמן סיף.
ביוגרפיה

טיבור ברצלי נולד בראקושפלוטה, אביו היה פקיד ברכבות הונגריה (MÁV). בין 1929 לבין 1932 הוא היה סטודנט באקדמיה לודוביקה (המוסד שסיפק את רמת ההכשרה הגבוהה ביותר בהשכלה הגבוהה של הצבא ההונגרי). הוה היה סייף של מועדון הסייף של קציני הונווד משנת 1930. כסייף, התחרה בכל סוגי כלי הנשק (רומח, חרב, דקר). משנת 1930 היה קצין בצבא, בשנת 1944 שוחרר בדרגת רב-סרן. הוא היה חבר בנבחרת הסיף הלאומית של הונגריה מאז 1934. ב-1940 סיים גם תואר באימון סיף. משנת 1945 היה סייף ויורה ספורטיבי של מועדון Miklós Toldi SC, מ-1946 היה של MTK Csepel מ-1954 היה הסייף של "המטאור האדום של בודפשט". ב-1945 היה תחילה פועל בצ'פל, שלוש שנים לאחר מכן מונה למפקח הראשי של הבנק הלאומי ההונגרי (MNB). מ-1947 עד 1950 היה חבר בצוות הרומח ההונגרי. ב-1947 צורף גם לנבחרת הירי הספורטיבי ההונגרי.
בין 1935 לבין 1957 זכה בסך הכל בעשרים ושמונה תוארי אליפות הונגריה. הוא הסייף ההונגרי שזכה בתוארי אליפות הונגריה הרבים ביותר לאישי. הוא השתתף בנבחרת הונגריה ארבעים ושבע פעמים בחרב ושלוש פעמים ברומח.
משנת 1955 היה מאמן איגוד הסייף ההונגרי ומילא תפקיד משמעותי בהשקת תחרויות בהונגריה לפי קבוצות גיל. ב-1964 קיבל תואר מאמן אומן בסיף (רק חמישה תארים כאלה חולקו כל שנה למאמנים בכל מקצועות הספורט). משנת 1972 הוא היה מאמן מחלקת הסיוף של המטאור האדום של בודפשט.
הישגיו > סיף > חרב

שלוש פעמים אלוף אולימפי (זהב) בקבוצות (1936, 1948, 1952)
מקום 3 (ארד)באולימפיאדה ליחידים (1952)
אלוף העולם ארבע פעמים קבוצתי (1937, 1951, 1953, 1954)
אליפות עולם מקום שני (כסף) ליחידים (1937)
אליפות עולם מקום שלישי (ארד) ליחידים (1954)
אלוף אירופה קבוצתי (אלוף עולם לא רשמי) (1935)
שמונה פעמים אלוף הונגריה אישי (1939, 1941, 1943, 1944, 1949, 1950, 1951, 1952)
אחת עשרה פעמים אלוף הונגריה קבוצתי (1935, 1938, 1941, 1943, 1944, 1946, 1948, 1949, 1952, 1954, 1957)
הישגיו > סיף > רומח

מקום שלישי (ארד) באולימפיאדה קבוצתי (1952)
אלוף העולם במכללות קבוצתי (1935)
שמונה פעמים אלוף הונגריה קבוצתי (1940, 1941, 1942, 1944, 1947, 1949, 1950, 1954)
הישגיו > סיף > דקר

אליפות הונגריה קבוצתי (1946)
פרסים והוקרה

ספורטאי מצטיין של הרפובליקה העממית ההונגרית (1951)
ספורטאי דגול של הרפובליקה העממית ההונגרית (1954)
מאמרים קשורים

רשימה זוכים של מדליות זהב אולימפיות מרובות
ראו גם

Az 1952-es nyári olimpia kard egyéni versenyének eredményhirdetése. Berczelly Tibor a dobogó harmadik fokán
Berczelly Tibor a Magyar Olimpiai Bizottság honlapján
Magyar ki kicsoda 1990. Több mint 6000 élő magyar életrajza. Főszerk. Hermann Péter, szerk. Markóczy Mária. Bp., Láng Kiadó–TEXOFT Kft., 1990
Pécs lexikon. Főszerk. Romváry Ferenc. Pécs, Pécs Lexikon Kulturális Nonprofit Kft., 2010
Ki kicsoda a magyar sportéletben? Írta és szerk. Kozák Péter. Szekszárd, Babits, 1994. (A századvég magyarsága 3. A Révai új nagylexikona segédkönyvei I. sorozat)
Magyar életrajzi lexikon. Főszerk. Kenyeres Ágnes. Bp., Akadémiai Kiadó, 1994
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993–
Rózsaligeti László: Magyar Olimpiai Lexikon. [Bp.], Szerző, 2000
Sportlexikon. Főszerk. Nádori László. Bp., Sport, 1985–1986
לקריאה נוספת

Révai új lexikona II. (הלקסיקון החדש של רוואי). ISBN 963-901-540-7
Új magyar életrajzi lexikon I. (לקסיקון ביוגרפי הונגרי חדש 2001). ISBN 963-547-414-8
הפרופיל של טיבור ברצלי
"Fechten - Weltmeisterschaften (Herren - Säbel)". sport-komplett.de (בגרמנית). Sport-Komplett.
נתונים
יוש הלוי

.
| --- | --- |

 לידה:  10 באוגוסט 1925 כ' באב ה'תרפ"ה
 פטירה:  24 באוגוסט 2004 (בגיל 79) ז' באלול ה'תשס"ד
 מקום קבורה:  בית הקברות מורשה 
 מדינה:  ישראל 
 בן או בת זוג:  מניה הלוי 
 צאצאים:  מיקי בן-כנען 
 פרופיל ב-IMDb
 
יוש (יהושע) הלוי (10 באוגוסט 1925, כ' באב ה'תרפ"ה – 24 באוגוסט 2004, ז' באלול ה'תשס"ד) היה פובליציסט ומחזאי ישראלי.
ביוגרפיה

הלוי היה חבר בפלי"ם (הפלוגות הימיות של הפלמ"ח), שם פעל כשליח עלייה בלתי חוקית לארץ ישראל. היה ממארגני "מרד הימאים". הלוי, המוכר יותר בכינויו יוש, פרסם סיפורים קצרים במוספים ספרותיים שונים. בשנות החמישים והשישים כיהן כעורך בעיתון "דבר" וכעורך עיתון חיילי ישראל "במחנה". היה בעל טור הומוריסטי שבועי ב"דבר" וב"על המשמר".
זמן מה לאחר מרד הימאים, בהיותו בן עשרים ושבע, כתב את המחזה "אני רב החובל" שהועלה בשנת 1952 בתיאטרון "הבימה" בבימויו של ישראל בקר, שהייתה זו עבודת הבימוי הראשונה שלו מאז הצטרף לתיאטרון הבימה. על מחזותיו הנוספים נמנים "סנונית בחוף מיומבה" (בו בוצע לראשונה השיר הידוע -"זמר אהבה לים"), "פורצי ההסגר", אותו כתב במשותף עם אשתו, שחקנית התיאטרון מניה הלוי, שאף שיחקה במחזה. וכן היה שותף לכתיבת התסריט לסרט "דליה והמלחים" (1964).
הערות שוליים

↑  תכניה - 'פורצי ההסגר' - תיאטרון 'אהל', 1958, ארכיון רפי כהן - מבחר מייצג, הספרייה הלאומית
| --- | --- |
בקרת זהויות :  NLI: 987007264534505171  ISNI: 0000 0000 6667 3460  LCCN: n87874889  VIAF: 47182065   WorldCat (עם VIAF): 47182065